CELEX: 22005D0102
Language: el
Date: 2005-07-08 00:00:00
Title: Απόφαση της Μεικτής Επιτροπής του ΕΟX αριθ. 102/2005, της  8ης Ιουλίου 2005 , για την τροποποίηση του παραρτήματος IV (Ενέργεια) της συμφωνίας για τον ΕΟΧ

24.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/34
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 102/2005
   της 8ης Ιουλίου 2005
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε από την απόφαση αριθ. 43/2005 της Μεικτής Επιτροπής του ΕΟΧ, της 11ης Μαρτίου 2005 (1).
            
         
               (2)
            
            
               Η οδηγία 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας (2), θα πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Μετά το σημείο 18 [κανονισμός (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου] του παραρτήματος IV της συμφωνίας, παρεμβάλλεται το ακόλουθο σημείο:
   
      
                  «19.
               
               
                  
                     32001 L 0077: Οδηγία 2001/77/ΕΚ του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2001, για την προαγωγή της ηλεκτρικής ενέργειας που παράγεται από ανανεώσιμες πηγές στην εσωτερική αγορά ηλεκτρικής ενέργειας (ΕΕ L 283 της 27.10.2001, σ. 33).
                  Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                  
                              α)
                           
                           
                              η παρούσα οδηγία δεν εφαρμόζεται στο Λιχτενστάιν·
                           
                        
                              β)
                           
                           
                              στο άρθρο 3 παράγραφος 2, η ημερομηνία “27 Οκτωβρίου 2002” και στο άρθρο 3 παράγραφος 3, στο άρθρο 5 παράγραφος 1 και στο άρθρο 6 παράγραφος 2, η ημερομηνία “27 Οκτωβρίου 2003” αντικαθίσταται από το ακόλουθο κείμενο: “έξι μήνες μετά την έναρξη ισχύος της απόφασης αριθ. 102/2005 της Μεικτής Επιτροπής ΕΟΧ, της 8ης Ιουλίου 2005”·
                           
                        
                              γ)
                           
                           
                              στο άρθρο 3 παράγραφος 2 δεύτερη περίπτωση, η λέξη “Κοινότητα” αντικαθίσταται από τη λέξη “χώρες ΕΖΕΣ”·
                           
                        
                              δ)
                           
                           
                              στο πρωτόκολλο 1, η παράγραφος 8 δεν ισχύει για το άρθρο 3 παράγραφος 4 δεύτερη περίπτωση·
                           
                        
                              ε)
                           
                           
                              στο άρθρο 4 παράγραφος 1, οι λέξεις “άρθρων 87 και 88 της συνθήκης” αντικαθίστανται από τις λέξεις “άρθρων 61 και 62 της συμφωνίας για τον ΕΟΧ”. Οι λέξεις “άρθρων 6 και 174 της συνθήκης ΕΚ” αντικαθίστανται από τις λέξεις “άρθρο 73 της συμφωνίας για τον ΕΟΧ”·
                           
                        
                              στ)
                           
                           
                              στο παράρτημα, προστίθενται τα ακόλουθα:
                              
                                          “Ισλανδία
                                       
                                       
                                          5,58
                                       
                                       
                                          99,90
                                       
                                       
                                          99,50 (3)
                                          
                                       
                                    
                                          Νορβηγία
                                       
                                       
                                          110,95
                                       
                                       
                                          96,30
                                       
                                       
                                          90,00 (4)”
                                       
                                    
                        
            
   Άρθρο 2
   Το κείμενο της οδηγίας 2001/77/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 9 Ιουλίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Ιουλίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         ΗΑΥ Πρίγκιπας Νικόλαος του ΛΙΧΤΕΝΣΤΆΪΝ
         
      
   
   
      (1)  EE L 198 της 28.7.2005, σ. 45.
   
      (2)  ΕΕ L 283 της 27.10.2001, σ. 33· οδηγία όπως τροποποιήθηκε από την πράξη προσχώρησης του 2003.
   
      (3)  Η εγκυρότητα των στοιχείων για την Ισλανδία εξαρτάται από το εάν θα υπάρξουν αλλαγές στη διασύνδεση με άλλα συστήματα ηλεκτρισμού. Επιπλέον, λόγω της σημασίας των κλιματικών παραγόντων στην παραγωγή ηλεκτρισμού από πόρους υδροηλεκτρικής ενέργειας, της ζήτησης για ηλεκτρική ενέργεια και των διακοπών στην παροχή ρεύματος, τα στοιχεία για το 2010 θα πρέπει να υπολογισθούν σε βάθος χρόνου με βάση τις υδρολογικές και κλιματικές συνθήκες.
   
      (4)  Η ικανότητα της Νορβηγίας να επιτύχει τον στόχο της σε ποσοστό 90 τοις εκατό εξαρτάται από το εάν θα επιτύχει να μην αυξήσει περισσότερο από 1 τοις εκατό ετησίως την κατανάλωση ηλεκτρικής ενέργειας. Αυτό σημαίνει ότι η παραγωγή της σε ηλεκτρική ενέργεια, από το 1997 έως το 2010, θα πρέπει να κυμανθεί μεταξύ 6-7 TWh περίπου, από ανανεώσιμες πηγές ενέργειας.
   Οι σημαντικές διακυμάνσεις στην υδροηλεκτρική παραγωγή της Νορβηγίας, ενδεχομένως, να την υποχρεώσουν να λάβει υπόψη το δυναμικό της μέσης υδροηλεκτρικής παραγωγής στις αναφορές σχετικά με την τήρηση του ενδεικτικού στόχου.»
   
      (5)  Έχουν αναφερθεί συνταγματικές απαιτήσεις.